PATVIRTINTA

Vilniaus r. Egliškių šv. J. Bosko

gimnazijos direktoriaus

2020 m. vasario 10 d. įsakymu Nr. V-8

**VILNIAUS R. EGLIŠKIŲ ŠV. JONO BOSKO GIMNAZIJOS**

**DIREKTORIAUS, JO PAVADUOTOJO UGDYMUI , MOKYTOJŲ, PAGALBOS MOKINIUI SPECIALISTŲ KVALIFIKACIJOS TOBULINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus r. Egliškių šv. Jono Bosko gimnazijos (toliau - Gimnazijos) vadovų, mokytojų, pagalbos mokiniui specialistų kvalifikacijos tobulinimo tvarkos aprašas (toliau - Aprašas) reglamentuoja Gimnazijos vadovų, mokytojų, pagalbos mokiniui specialistų kvalifikacijos tobulinimo tikslus, uždavinius, būdus, formas, organizavimą ir lėšų panaudojimą.

2. Aprašas parengtas vadovaujantis Lietuvos Respublikos Švietimo ir mokslo ministro 2012 m. gegužės 30 d. įsakymu Nr. V-899 „Dėl pedagogų kvalifikacijos tobulinimo koncepcijos tvirtinimo“, Lietuvos Respublikos Švietimo ir mokslo ministro 2007 m. kovo 29 d. įsakymu Nr. ISAK – 556 ir Lietuvos Respublikos Švietimo, mokslo ir sporto ministro 2019 m. lapkričio 25 d. įsakymo Nr. V-1367 redakcija „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatų patvirtinimo“.

3. Kvalifikacijos kėlimas – tai nuolatinis mokytojų, pagalbos mokiniui specialistų, direktoriaus, jo pavaduotojų ugdymui bendrųjų, didaktinių ir dalykinių kompetencijų ugdymas, karjeros siekimas.

Apraše vartojamos sąvokos:

**Kvalifikacija** - asmens turimų kompetencijų ar profesinės patirties ir turimų kompetencijų, reikalingų tam tikrai veiklai, visuma.

**Kvalifikacijos tobulinimas** – neformalusis švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

**Kvalifikacijos tobulinimo institucija** – švietimo įstaiga ar kitas švietimo teikėjas, turintys teisę vykdyti valstybinių ir savivaldybių mokyklų vadovų, jų pavaduotojų, mokytojų, švietimo pagalbos specialistų kvalifikacijos tobulinimą.

**Kvalifikacijos tobulinimo programa** – kompetencijų plėtojimo planas ir jo realizavimo aprašas, kuriame nusakyti mokymo(si) tikslai, uždaviniai, formos, turinys, įgyvendinimo nuoseklumas, trukmė, numatyti mokymo(si) metodai ir priemonės, plėtojamos, įgyjamos kompetencijos ir jų vertinimas. Kvalifikacijos tobulinimo programa gali būti sudaryta iš vieno ar kelių mokymo modulių.

**Kvalifikacijos tobulinimo renginys** – veikla pagal kvalifikacijos tobulinimo programą.

**Edukacinė išvyka – seminaras** - kvalifikacijos tobulinimo programa, kurios metu vykdoma kvalifikacijos tobulinimo programa ir įgyjamos, plėtojamos kompetencijos.

**Konferencija** – Švietimo ministerijos, Ugdymo plėtotės Centro, pedagogų, mokyklų vadovų asociacijų teorinis diskusinis susirinkimas, viešos konsultacijos, pasitarimas, grupių, rengiančių naujus švietimo dokumentus, darbas trunkantis ne mažiau kaip 6 akademines valandas, vykdomas pagal programą.

**Atvira pamoka/veikla**- suplanuotos ir specialiai parengtos pamokos/veikos organizavimas ir/ar stebėjimas, analizavimas, vertinimas.

**Kursai** – Švietimo ir mokslo ministro nustatytas privalomas kvalifikacijos tobulinimo renginys.

**Seminaras** – dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

**Paskaita** - išsamus, nuoseklus žodinės temos dėstymas ne trumpesnis nei 1 ak. val.

**Paroda**- pažangios edukacinės/pedagoginės/meninės patirties viešas rodymas ir/ar stebėjimas, analizavimas, aptarimas.

**Stažuotė (ilgalaikė ar trumpalaikė)** – veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

**Įvairūs mokymai** pagal Erasmus + KA 2, e Twinning programas, www. pedagogas. lt ir pan.

**II SKYRIUS**

**KVALIFIKACIJOS TOBULINIMO TIKSLAS IR UŽDAVINIAI**

4. Kvalifikacijos tobulinimo tikslas - sudaryti sąlygas ir skatinti Gimnazijos vadovus, mokytojus, pagalbos mokiniui specialistus įgyti ir plėtoti savo kompetencijas siekiant švietimo kokybės ir mokinių pasiekimų gerinimo, atsižvelgiant į individualius mokinių ugdymosi poreikius.

5. Profesinių kompetencijų tobulinimo ir kvalifikacijos plėtojimo uždaviniai:

5.1. vadovaujantis Gimnazijos strateginiais siekiais ir suplanuotomis veiklos kryptimis, sistemingai ir kokybiškai vykdyti Gimnazijos vadovų, mokytojų, pagalbos mokiniui specialistų kvalifikacijos tobulinimą, siekiant pedagoginių darbuotojų profesinio meistriškumo;

5.2. skatinti, kad Gimnazijos vadovai, mokytojai, pagalbos mokiniui specialistai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje, siekiant kokybės kultūros;

5.3. diegti veiksmingesnius darbo būdus, nuolat įsivertinant, mokantis, dalijantis gerąja patirtimi;

5.4. sudaryti sąlygas Gimnazijos mokytojams, pagalbos mokiniui specialistams, įgyvendinti kvalifikacinius reikalavimus, apibrėžtus Mokytojų ir pagalbos mokiniui specialistų atestacijos nuostatuose;

5.5. racionaliai naudoti kvalifikacijai tobulinti skirtas lėšas.

**III SKYRIUS**

**KVALIFIKACIJOS TOBULINIMO ĮGYVENDINIMAS**

6. Kvalifikacijos tobulinimas organizuojamas atsižvelgiant į Gimnazijos strateginius tikslus ir metines veiklos kryptis, vadovų rekomendacijas bei individualius Gimnazijos pedagoginių darbuotojų poreikius, siejamus su profesiniu tobulėjimu.

7. Pedagoginiai darbuotojai turi teisę ne mažiau kaip 5 dienas per metus skirti kvalifikacijos tobulinimui.

8. Pedagoginiai darbuotojai kvalifikaciją plėtoti gali:

8.1. įgydami kito (-ų) mokomojo (-ųjų) dalyko (-ų), ugdymo srities pedagoginės specializacijos ir (ar) vadovavimo ir lyderystės kompetencijų aukštojoje mokykloje;

8.2. dalyvaudami neformaliojo švietimo kvalifikacijos tobulinimo programose, kur nustatomi konkretūs profesinių kompetencijų tobulinimo tikslai ir uždaviniai, apibrėžiamas mokymo(si) turinys, rezultatai bei vertinimo kriterijai. Programos trukmė ne mažesnė kaip 40 valandų, ji gali būti sudaryta iš vieno ar kelių modulių, įgyvendinama įvairiomis formomis (seminarai, kursai, stažuotės ir pan.);

8.3. savišvietos būdu, dalyvaudami ugdomosios ir vadybinės veiklos stebėjimuose ir aptarimuose, praktinės veiklos refleksijose ir kitose neformaliojo suaugusiųjų švietimo veiklose (paskaitose, konferencijose, parodose, įvairiuose mokymuose ir pan.).

9. Į kvalifikacijos tobulinimo trukmę įskaičiuojamas kvalifikacijos tobulinimo laikas, kurį darbuotojas gali patvirtinti gautais kvalifikacijos tobulinimo pažymėjimais ar pažymomis.

10. Pagal Gimnazijos kvalifikacijos tobulinimo planą ir turimas lėšas Gimnazijoje rengiama 1 bendra kvalifikacijos tobulinimo programa, aktuali daugumai mokytojų.

11. Pedagoginiai darbuotojai, pageidaujantys dalyvauti kvalifikacijos tobulinimo renginiuose, privalo ne vėliau kaip prieš 3 darbo dienas iki renginio pradžios pildyti prašymą (1 priedas) ir suderinti su:

11.1. Gimnazijos direktoriumi – vykimo į renginį laiką ir apmokėjimą;

11.2. su Gimnazijos direktoriaus pavaduotoju ugdymui – pamokų tvarkaraštį (jei renginys yra ne pamokų metu, derinimas nereikalingas).

12. Jei kvalifikacinis tobulinimo renginys yra nemokamas, vyksta ne darbo metu, suderinimas yra neprivalomas. Poilsio, atostogų dienos tokiu atveju nėra kompensuojamos.

13. Jei kvalifikacijos tobulinimo renginys vyksta Gimnazijoje, neprivaloma prašyti leidimo jame dalyvauti.

14. Jei pedagoginiai darbuotojai yra pakankamai kėlę kvalifikaciją, tuomet apie jo dalyvavimą kvalifikaciniame renginyje sprendžia Gimnazijos administracija, atsižvelgdama į turimas kvalifikacijos tobulinimo lėšas, kvalifikacijos tobulinimo renginio aktualumą.

15. Gimnazijos sekretorė parengia leidimo vykti į kvalifikacijos tobulinimo renginį įsakymą.

16. Pedagoginiai darbuotojai dalyvauti kvalifikacijos tobulinimo renginyje, vykstančiame darbo dienomis ir /ar darbo valandomis, gali tik turėdami Gimnazijos vadovo įsakymą arba rezoliuciją ant prašymo, kad leidžiama dalyvauti renginyje.

17. Pedagoginiai darbuotojai grįžę iš kvalifikacijos tobulinimo renginių:

17.1. direktoriaus pavaduotojui ugdymui pateikia gautą pažymėjimą (jo kopiją), sąskaitą faktūrą (jei kvalifikacijos tobulinimo renginys buvo mokamas);

17.2. patirtimi ir žiniomis dalijasi su kolegomis Gimnazijos metodinių grupių pasitarimuose arba mokytojų tarybos posėdžiuose / pasitarimuose.

18. Pedagoginiams darbuotojams keliant kvalifikaciją, teikiami prioritetai tokia tvarka:

18.1. asmeninis/kolektyvinis kvalifikacijos tobulinimas, atsižvelgiant į Gimnazijos strateginius tikslus, metinės veiklos kryptis bei kvalifikacijos tobulinimo planą;

18.2. kvalifikacijos tobulinimas, atsižvelgiant į poreikius, siejamus su asmens profesiniu tobulėjimu;

18.3. pirmenybė kvalifikaciją kelti teikiama neatestuotam mokytojui, pagalbos mokiniui specialistui, taip pat asmeniui, kėlusiam kvalifikaciją mažesnį dienų skaičių;

18.4. nemokamiems kvalifikacijos tobulinimo renginiams;

18.5. kvalifikacijos kėlimo renginiams, vykstantiems ne pamokų metu.

19. Kvalifikacijos tobulinimas tiriamas, analizuojamas, planuojamas asmens ir gimnazijos lygmeniu:

19.1. Pedagoginiai darbuotojai kartą per metus pasibaigus kalendoriniams metams iki sausio 5 d. įsivertina savo profesines kompetencijas (2 priedas), remdamasis mokinių pasiekimų ir pažangos, švietimo įstaigos rezultatais bei kitais rodikliais, numato kompetencijų tobulinimo tikslus, renkasi profesinių kompetencijų tobulinimo formas ir kvalifikacijos tobulinimo programas.

19.2. Direktoriaus pavaduotoja ugdymui pasibaigus kalendoriniams metams iki sausio 10 d. analizuoja pedagoginių darbuotojų profesinių kompetencijų augimą ir jų poveikį mokinių pasiekimams ir pažangai remdamasi švietimo įstaigos veiklos įsivertinimo, išorinio vertinimo, pedagoginių darbuotojų profesinių kompetencijų įsivertinimo duomenimis ir kitais prieinamais duomenimis. Atsižvelgdama į pedagoginių darbuotojų profesinių kompetencijų tobulinimo poreikius, į Gimnazijos strateginio plano tikslus ir remdamasi Mokytojų, dirbančių pagal bendrojo ugdymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašu, patvirtintu Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-184 „Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo”, planuoja pedagoginių darbuotojų profesinį tobulėjimą, teikia siūlymus metodinei tarybai, darbo grupėms, formuojančioms naujus strateginius siekius ir metines veiklos kryptis (3 priedas).

**IV SKYRIUS**

**KVALIFIKACIJOS TOBULINIMUI SKIRTŲ LĖŠŲ PANAUDOJIMAS**

20. Pedagoginių darbuotojų kvalifikacijos tobulinimas gali būti finansuojamas:

20.1. valstybės ir savivaldybės biudžetų lėšomis;

20.2. pačių pedagoginių darbuotojų lėšomis;

20.3. kitų šaltinių lėšomis.

21. Iš valstybės biudžeto lėšų gali būti finansuojama pedagoginių darbuotojų edukacinių išvykų sąmatos dalis, kuri skirta kvalifikacijos tobulinimo programai vykdyti.

22. Apie pedagoginių darbuotojų kvalifikacijai skirtas lėšas kalendorinių metų pradžioje Gimnazijos direktorius informuoja mokytojų tarybą, Gimnazijos tarybą.

23. Kvalifikacijai skirtų lėšų naudojimo klausimą sprendžia metodinė taryba, gavusi pasiūlymus iš metodinių grupių. Skirstant lėšas atsižvelgiama į gimnazijos prioritetus, kvalifikacijos tobulinimo renginio svarbą, kokybę bei jo reikalingumą Gimnazijos ir mokytojo siekiamiems tikslams.

24. Trūkstant lėšų – kvalifikacijos tobulinimas gali būti finansuojamas iš dalies, pinigus skirstant proporcingai mokytojų, dirbančių pagrindinėje darbovietėje, skaičiui.

25. Pedagoginiam darbuotojui, dalyvaujančiam kvalifikacijos kėlimo renginyje užsienyje, išlaidos apmokamos iš dalies (esant pakankamai kvalifikacijai kelti skirtų lėšų), kai siunčia Gimnazija.

**V SKYRIUS**

**DOKUMENTŲ VALDYMAS IR SAUGOJIMAS**

26. Pedagoginių darbuotojų prašymai dalyvauti kvalifikacijos tobulinimo renginiuose ir direktoriaus įsakymai, dėl leidimo vykti į kvalifikacijos tobulinimo renginius, saugomi Gimnazijoje nustatyta dokumentų saugojimo tvarka.

27. Pedagoginiai darbuotojai gautus kvalifikacijos tobulinimo pažymėjimus/pažymas savarankiškai bei atsakingai registruoja savo kvalifikacijos tobulinimo ataskaitoje (2 priedas ). Iki sausio 5 d. pateikia pasirašytą bei atsiunčia el. paštu direktoriaus pavaduotojui ugdymui.

28. Pedagoginiai darbuotojai gautus kvalifikacijos tobulinimo pažymėjimus/pažymas asmeniškai sega ir saugo savo darbo vietoje asmeniniuose ,,Kvalifikacijos kėlimo tobulinimo aplankuose“.

29. Kvalifikacijos pažymėjimų/pažymų kopijos, saugomos pedagoginių darbuotojų asmeniniuose bylose.

30. Gimnazijos direktoriaus pavaduotojas ugdymui kalendorinių metų pabaigoje (iki sausio 10 d.) apibendrina Gimnazijos pedagoginių darbuotojų dalyvavimą kvalifikacijos tobulinimo renginiuose ir išvadas pristato Mokytojų tarybos posėdyje.

31. Gimnazijos kvalifikacijos tobulinimo planą kalendoriniams metams iki sausio 15 d. ruošia metodinė taryba.

**VI SKYRIUS**

**BAIGIAMOSIOS NUOSTATOS**

32. Šio Aprašo vykdymo kontrolę vykdo Gimnazijos direktorius.

PRITARTA

Metodinės tarybos

2019-12-27 posėdyje, protokolas Nr. BM-7

Kvalifikacijos tobulinimo tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dalykas, kvalifikacinė kategorija)

Vilniaus r. Egliškių šv. Jono Bosko direktoriui

Zbignevui Čech

**PRAŠYMAS**

**DĖL DALYVAVIMO KVALIFIKACIJOS TOBULINIMO RENGINYJE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(prašymo data)

Egliškės

Prašau leisti 20\_\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_mėn. \_\_\_\_\_\_\_d. \_\_\_\_\_\_\_\_val. dalyvauti seminare, mokymuose, kursuose, konferencijoje, kt. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuris (-ie, -i, - ios) vyks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dalyvavimo (seminare, kvalifikacijos renginyje, pasitarime, konferencijoje, kt. ) tikslas-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laukiami rezultatai - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kvalifikacijos kėlimo renginys yra nemokamas/mokamas. Kaina\_\_\_\_\_\_\_\_\_\_\_\_\_\_eurų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**Pastabos.**

Prašymą pateikti direktoriui ne vėliau kaip prieš tris darbo dienas.

Kvalifikacijos tobulinimo tvarkos aprašo

2 priedas

**VILNIAUS R. EGLIŠKIŲ ŠV. JONO BOSKO GIMNAZIJA**

*VARDAS PAVARDĖ*

...................................................... mokytojos

(kvalifikacinė kategorija)

20\_\_\_ m. kvalifikacijos tobulinimo ataskaita

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Profesinių kompetencijų tobulinimo būdas ir renginio pavadinimas** | **Data**  **(nuo kada iki kada vyko renginys )** | **Ak. val. skaičius** | **Pažymėjimo Nr.** | **Pažymėjimą išdavusios institucijos pavadinimas, Akreditacijos pažymos Nr.** | **Profesinių kompetencijų įsivertinimas ir išvados** (įsivertinant remtis mokinių pasiekimais ir pažanga, gimnazijos rezultatais bei kitais rodikliais; iškelti kompetencijų tobulinimo tikslus kitiems metams) |
|  | Programa ... |  |  |  |  |  |
|  |  |  |  |  |  |
|  | Seminaras ... |  |  |  |  |
|  |  |  |  |  |  |
|  | Savišvieta ... |  |  |  |  |
|  |  |  |  |  |  |
|  |  |  |  |  |  |

Mokytojas ar pagalbos mokiniui specialistas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Kvalifikacijos tobulinimo tvarkos aprašo

3 priedas

**VILNIAUS R. EGLIŠKIŲ ŠV. JONO BOSKO GIMNAZIJA**

**20\_\_\_ m. gimnazijos pedagoginių darbuotojų kvalifikacijos tobulinimo ataskaita**

I. 20\_\_\_ m. kvalifikacijos tobulinimo formos

|  |  |  |
| --- | --- | --- |
| **Eil.**  **Nr.** | **Profesinių kompetencijų tobulinimo būdas, renginio pavadinimas, data, ak. val. skaičius** | **Dalyvavusiųjų mokytojų proc.** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

II. Pedagoginių darbuotojų profesinių kompetencijų augimo analizė ir jų poveikis mokinių pasiekimams ir pažangai

III. Išvados ir siūlymai

Ataskaita parengė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos) (parašas) (vardas, pavardė)